钦定古今图书集成/明伦汇编/官常典/第586卷 > 《中丞宋公以吴兵三千赴河南军次浔阳脱余之囚参谋幕府因赠之》李白
## 钦定古今图书集成/明伦汇编/官常典/第586卷 > 《中丞宋公以吴兵三千赴河南军次浔阳脱余之囚参谋幕府因赠之》李白

独坐清天下，专征出海隅。九江皆渡虎，三郡尽还珠。
组练明秋浦，楼船入郢都。风高初选将，月满欲平湖。
杀气横千里，军声动九区。白猿惭剑术，黄石借兵符。
戎寇行当剪，鲸鲵立可诛。自怜非剧孟，何以佐良图。